Ego Odo, dux Burgundie, notum facio tam presentibus quam futuris quod O., archipresbiter Tullionis, et duo nepotes ejus Leonardus et Matheus, sacerdotes, dederunt ecclesię Fonteneti in perpetuam elemosinam quicquid possidebant in finagio de Marmania, et jus suum quod habebant in molendino superiori, vineas, terras et prata vineamque de Fanio et vineam de Alisia. Quod ut totum ratum habeatur in perpetuum sigilli mei auctoritate confirmare precepi presentibus istis: Andrea de Bussi, monacho Fonteneti, magistro Hugone, Hurrico capellano meo; Teobaudo, preposito Montis Barri, Vidone de Tuillun. Actum anno incarnationis Dominice M°C°XC°VI°.